**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŽEMĖS SKLYPO, ESANČIO ŠILUTĖJE, DARIAUS IR GIRĖNO G. 30, NUOMOS**

2016 m. gruodžio d. Nr.

Šilutė

 Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 2 dalies 27 punktu, Lietuvos Respublikos žemės įstatymo 9 straipsnio 1 dalies 1 punktu, 6 dalies 3 punktu ir atsižvelgdama į uždarosios akcinės bendrovės „Šilutės autobusų parkas“ 2016-12-06 raštą Nr. V4-519 „Dėl žemės sklypo nuomos“, Šilutės rajono savivaldybės taryba n u s p r e n d ž i a:

 1. Išnuomoti UAB „Šilutės autobusų parkas“ valstybei nuosavybės teise priklausantį Šilutės rajono savivaldybės patikėjimo teise valdomą 1,0670 ha žemės sklypą, kurio kadastro numeris 8867/0006:17, unikalus numeris 4400-2864-4422, adresas - Šilutė, Dariaus ir Girėno g. 30, naudoti ūkinei komercinei veiklai (autobusų parko pastatams statyti).

 2. Nustatyti žemės sklypo nuomos terminą – 99 metai.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2016-12-

Virgilijus Pozingis

2016-12-

Živilė Targonskienė

2016-12-05

Stanislova Dilertienė

2016-12-06

Zita Tautvydienė

2016-12-05

Vita Stulgienė

2016-12-05

Rengė

Daiva Thumat, (8 441) 79 210, el. p. daiva.thumat@silute.lt

2016-12-05

P:\Tarybos\_projektai\_2011-2016\2016 metai\2016-12-29\TUR02sKJV.docx

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL ŽEMĖS SKLYPO, ESANČIO ŠILUTĖJE, DARIAUS IR GIRĖNO G. 30, NUOMOS“**

2016 m. gruodžio 5 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Išnuomoti UAB „Šilutės autobusų parkas“ valstybei nuosavybės teise priklausantį Šilutės rajono savivaldybės patikėjimo teise valdomą 1,0670 ha žemės sklypą, kurio kadastro numeris 8867/0006:17, unikalus numeris 4400-2864-4422, adresas - Šilutė, Dariaus ir Girėno g. 30, naudoti ūkinei komercinei veiklai (autobusų parko pastatams statyti). Nustatyti žemės sklypo nuomos terminą – 99 metai.* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *6 straipsnio 33 punktu, savarankiškoji savivaldybių funkcija yra keleivių vežimo vietiniais maršrutais organizavimas.**Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *16 straipsnio 2 dalies 27 punktu, priima sprendimus dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise. Vadovaujantis* [*Lietuvos Respublikos žemės įstatymo*](https://www.e-tar.lt/portal/lt/legalAct/TAR.CC10C5274343/EUXByMJzwr) *9 straipsnio 1 dalies 1 punktu, savivaldybė išnuomoja valstybinės žemės sklypus, Vyriausybės nutarimais perduotus patikėjimo teise savivaldybėms. Sprendimą išnuomoti valstybinės žemės sklypą priima savivaldybės taryba, o valstybinės žemės nuomos sutartį sudaro savivaldybės administracijos direktorius arba jo įgaliotas kitas savivaldybės administracijos valstybės tarnautojas. Vadovaujantis šio įstatymo 9 straipsnio 6 dalies 3 punktu, valstybinė žemė išnuomojama be aukciono, jeigu jos reikia įgyvendinti valstybei svarbiems ekonominiams ar kultūriniams projektams, kurių valstybinę svarbą savo sprendimu pripažįsta Seimas arba Vyriausybė, taip pat regiono socialinės, ekonominės plėtros ir (arba) infrastruktūros projektams, kuriuos regiono plėtros taryba Vyriausybės nustatyta tvarka pripažįsta regioninės svarbos projektais.* *Klaipėdos regiono plėtros taryba 2016 m. lapkričio 18 d. priėmė sprendimą Nr.51/3S-48, kuriuo pritarė UAB „Projestos projektai“ pateiktai Šilutės autobusų stoties ir komercinės paskirties pastato bei autobusų parko pastato statybos koncepcijai ir pripažino šį ekonominės plėtros ir infrastruktūros projektą regioninės svarbos projektu.**Šilutėje, Dariaus ir Girėno g. 30, esantis valstybinės žemės sklypas reikalingas UAB „Šilutės autobusų parkas“ įgyvendinti Šilutės autobusų stoties ir komercinės paskirties pastato bei autobusų parko pastato statybos koncepciją. Pagal šitą koncepciją Šilutėje, Dariaus ir Girėno g. 30, esančiame kitos paskirties valstybiniame žemės sklype numatoma pastatyti naują autobusų parko pastatą su autobusų garažais, autobusų remonto dirbtuvėmis ir administracinės paskirties patalpomis, įrengti autotransporto priemonių kuro kolonėlę, autobusų ir kitų transporto priemonių parkavimo vietas (54 vnt.), autobusų tachografo testavimo aikštelę.* |
| ***3. Kokių pozityvių rezultatų laukiama.*** |
| *Bus įgyvendinta autobusų parko pastato statybos koncepcija, kuriai Šilutės rajono savivaldybės taryba pritarė 2016-08-18 sprendimu Nr. T1-432 „Dėl pritarimo Šilutės autobusų stoties ir komercinės paskirties pastato bei autobusų parko pastato statybos koncepcijai“.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
|  *Galiojančių aktų nereikės pakeisti ar panaikinti. Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
|  *UAB „Šilutės autobusų parkas“, Šilutė, Dariaus ir Girėno g. 30.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*žemės sklypo nuomos sutarties projektas*](Nuomos%20sutartis.pdf)*;* [*priedas Nr. 1*](TUR02priedas1.pdf)*;* [*priedas Nr. 2*](TUR02priedas2.pdf)*;* [*priedas Nr. 3*](TUR02priedas3.pdf)*.* |

*Ūkio skyriaus Turto poskyrio vyriausioji specialistė Daiva Thumat*